[{"text_idx": "#000000", "text": "Pli ol 1000 alig\u0302intoj al la 102a UK en Seulo"}, {"text_idx": "#000001", "text": "La nombro de la alig\u0302intoj al la 102a Universala Kongreso de Esperanto, kiu okazos la 22-29an de julio 2017 en Seulo, en aprilo superis milon. La kongresa rubriko de la retejo de UEA la 8an de majo montris, ke al UK-102 alig\u0302is jam 1045 personoj el 61 landoj."}, {"text_idx": "#000002", "text": "Nature, la plej multaj alig\u0302intoj estas el Koreio \u2013 224 personoj. La kongreslandon sekvas g\u0302iaj najbaroj Japanio kun 169 alig\u0302intoj kaj C\u0302inio kun 105 alig\u0302intoj. Kun aldono de 15 alig\u0302intoj el Tajvano kaj 3 el Hongkongo (UEA registras ilin aparte de C\u0302inio) el c\u0302i tiuj tri landoj alig\u0302is 516 kongresanoj, t. e. 49,3%, au\u0306 preskau\u0306 duono de la tuta kongresanaro."}, {"text_idx": "#000005", "text": "C\u0302i-jare Koreio duafoje gastigas UKon. Antau\u0306 23 jaroj, al la 79a UK (Seulo, 1994) alig\u0302is sume 1776 personoj. La nombro de c\u0302i-jaraj alig\u0302intoj estos malpli granda, tamen la 102a UK estos pli amasa ol la antau\u0306a azia UK en Hanojo (2012) al kiu alig\u0302is nur 866 personoj. G\u0302i ankau\u0306 estos pli granda ol la Universalaj Kongresoj en 2013 (Rejkjaviko, 1034 alig\u0302intoj) kaj en 2014 (Argentino, 706 alig\u0302intoj). Probable g\u0302i allogos preskau\u0306 tiom da kongresanoj kiel Nitro pasintjare, kiam al la 101a UK alig\u0302is 1253 personoj."}, {"text_idx": "#000006", "text": "Oni povas alig\u0302i al la 102a Universala Kongreso en la reta alig\u0302ilo de UEA."}, {"text_idx": "#000009", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}, {"text_idx": "#000010", "text": "Demonstraj versioj de \u201cLa Ondo\u201d"}, {"text_idx": "#000011", "text": "Musklaku la kovrilon por legi pliajn informojn."}]